Publication: Magyar Közlöny
Issue: MK-2002-52 (Year: 2002, Number: 52)
Era: 1990-2004
Section: „36/1999. (XII. 27.) PM rendelet 7/b., 7/c., 7/d. számú
Paragraph Index: 282

2. Az adatlapok adatai NY FIN—01. Nyugdíjbiztosítási Alap likviditásának tervezése a finanszírozási terv hónapjában A napi bontásban készült bevételi (NY. A.—Ht 1.) és kiadási (NY. A.—Ht 2.) táblázatok napi összesen sorainak e tábla bevételi-kiadási adataival kell megegyezniük. A „Napi likividitás (+ /—)” a „Bevétel”-ek és a „Kiadás”-ok különbözete. Ha az eredmény negatív hitel igénybevétel, ha pozitív visszatörlesztés történik. A „tárgyhónapot megelõzõ hó végi” hitelállomány kumulált adatot, valamint az ebbõl számított napi hitelállományi adatokat a visszaigazolás alkalmával az ÁHH tölti ki. 2002/52. szám NY FIN—02. Bevételek Az 1. sor „Megelõzõ hónap végéig jóváhagyott elõirányzat”, a tárgyhónapot megelõzõ hónapig jóváhagyott összegeket tartalmazza (január hóban üresen marad). A 2. sor „Tárgyhavi tervezett bevétel” az aktuális hónap bevételét tartalmazza jogcímenként. Ez az összeg meg kell egyezzen az NY. A.—Ht 1. finanszírozási naponkénti bontásban készült bevételi táblázat tárgyhó összesen sorával. A 3. a „Tárgyévben a tárgyhó végéig tervezett elõirányzat” sorba a megelõzõ hónap végéig jóváhagyott és a tárgyhavi tervezett sor együttes összege kerül. A következõ hónapban ennek a kumulált összegnek, a megelõzõ hónap végéig jóváhagyott elõirányzat 1. sorába kell kerülnie. A 4. sor „Havi elõirányzat” a költségvetésben szereplõ bevételek éves elõirányzatának 1/12-e. Az 5. „Idõarányos elõirányzat” sor számított adat (aktuális hó× 1/12). A 6—7. sor a tárgyhavi, illetve az idõarányos elõirányzattól való eltérést mutatja. A 8. sor „Éves elõirányzat” a költségvetésben szereplõ éves bevétel. A „központi költségvetési hozzájárulások” oszlop az NY FIN—04. adatlapon a „GYES, GYET, GYED miatti nyugdíjjárulék megtérítése” és a „Magánnyugdíjpénztárba átlépõk miatti járulékkiesés pótlása” elnevezésû oszlop adatait együttesen tartalmazza. A „mûködési célú bevételek” oszlopnak a saját bevétel mellett tartalmaznia kell az NY FIN—04. adatlap (3. oszlop) „Ellátások utáni költségtérítését” is. Az „E. Alapot terhelõ kiadások megtérítése” oszlopban kell tervezni az E. Alapot terhelõ kiadások elszámolásához kapcsolódó (rokkantsági és baleseti rokkantsági, valamint a hozzátartozói nyugellátás) bevételt. „Nem az Alapot terhelõ ellátások megtérítése” oszlopban a Költségvetési forrásból finanszírozott ellátások megtérítése elnevezésû NY FIN—05. adatlap és az Egyéb forrásból finanszírozott ellátások megtérítése NY. A.—Ht 3. adatlap összesen sorából számított együttes összegét kell feltüntetni. NY FIN—03. Kiadások Az 1. sor „Megelõzõ hónap végéig jóváhagyott elõirányzat”, a tárgyhónapot megelõzõ hónapig jóváhagyott elõirányzatot tartalmazza (január hóban üresen marad). A 2. sor „Tárgyhavi tervezett kiadás” az aktuális hónap tervezett kiadásait tartalmazza. Ez az összeg meg kell egyezzen az NY.—Ht 2. finanszírozási naponkénti bontásban készült kiadási táblázat tárgyhó összesen adatával. A 3. sorba „Tárgyévben a tárgyhó végéig tervezett elõirányzat” a megelõzõ hónap végéig jóváhagyott és a tárgyhavi tervezett kiadás sor együttes összege kerül. A 4. sor „Havi elõirányzat” a költségvetésben szereplõ kiadások éves elõirányzatának 1/12-e. Az 5. „Idõarányos elõirányzat” sor számított adat (aktuális hó× 1/12). A 6—7. sor a tárgyhavi, illetve az idõarányos elõirányzattól való eltérést mutatja. A 8. sor „Éves elõirányzat” a költségvetésben szereplõ éves kiadás. Az „Egyéb kiadások” oszlopba kell tervezni a postaköltséget, és az esetlegesen felmerülõ pénzeszközátadást az APEH részére. A „Vagyongazdálkodással kapcsolatos kiadások” oszlopban kell tervezni a Postabank garanciális kötelezettségének teljesítését is. Az „E. Alapot terhelõ kiadások” oszlopban kell tervezni az E. Alapot terhelõ elszámoláshoz kapcsolódó (rokkantsági és baleseti rokkantsági, valamint a hozzátartozói nyugellátás) kiadást. „Nem az Alapot terhelõ ellátások” oszlopában kell megtervezni a költségvetési forrásból finanszírozott ellátások kiadásait, és az egyéb forrásból finanszírozott ellátási kiadások tervezett összegét. NY FIN—04. Központi költségvetési hozzájárulások A költségvetésbõl nyújtott támogatás igénybevételének éves finanszírozási tervét a megtérítés idõpontjainak megjelölésével tárgyévet megelõzõ hó 25-ig a pénzügyminiszter hagyja jóvá. A tervet az év során csak akkor kell módosítani, ha azt jogszabályi változás indokolja. NY FIN—05. Költségvetési forrásból finanszírozott ellátások megtérítései A költségvetési forrásból finanszírozott ellátások megtérítéseire a költségvetésbõl nyújtott támogatás igénybevételének éves finanszírozási tervét a megtérítés idõpontjainak (naptári napi) megjelölésével tárgyévet megelõzõ hó 25-éig a pénzügyminiszter hagyja jóvá. A tervet az év során módosítani szükséges, amennyiben a teljesítés tartósan eltér a megtérítéstõl, illetve ha azt jogszabályi változás indokolja. NY. A.—Ht 1. Bevételek A háttértábla az NY FIN—02. bevételek elnevezésû fõtábla tárgyhavi bevételek sorának finanszírozási napokra történõ bontását tartalmazza. NY. A.—Ht 2. Kiadások A háttértábla az NY FIN—03. kiadások elnevezésû fõtábla tárgyhavi kiadások sorának finanszírozási napokra történõ bontását tartalmazza. NY. A.—Ht 3. Egyéb forrásból finanszírozott ellátások megtérítése A háttértábla az Egyéb forrásból finanszírozott ellátások megtérítésének forrásonkénti havi ütemezését tartalmazza.” 2002/52. szám

Source: https://magyarkozlony.hu/hivatalos-lapok/377878860dcda654e9ead5e279443ceba6eefad9/dokumentumok/6bb8ee164dce1c1260d52ee76043ea0f57724deb/letoltes